### | | | | --- | --- | | | | | --- | | **Teknik- og Miljøudvalget** 3. marts 2016 Sagsnr. 710-2014-22938 Dok.nr. 710-2015-327934 Sagsbehandler DPHWSO | | 22.                 Debatoplæg om [adresse] - Åbent

###

|  |  |
| --- | --- |
| Tidl. politisk behandling | BY, 24.06.14, pkt. 129 |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til et debatoplæg om
[adresse] og til igangsættelsen af en offentlig høringsproces om Hinnerup
midtbys fremtid.

Byrådet har i forbindelse med Budget 2014-17 besluttet, at
der skal igangsættes en proces for en samlet planlægning for [adresse].
Processen skal resultere i en helhedsplan, der kan danne grundlag for
fremtidige lokalplaner.

**VURDERING**

Baggrunden for at igangsætte planlægningsarbejdet er, at
[adresse] er under hastig forandring. Behovet for butiksareal har været
faldende over de senere år, og flere butiksejendomme står aktuelt tomme i
midtbyen. Efterspørgslen efter centralt beliggende boliger er derimod stigende,
og der er fremsat flere ønsker om realisering af boligprojekter i midtbyen. Projekterne
har dog ikke kunnet realiseres indenfor den gældende planlægning, og der
opleves derfor et stigende pres for at få åbnet for flere og nye muligheder for
boligbyggeri.

Der skal i midtbyplanen herudover skabes plads til, at
letbanen kan føres fra [adresse] til [adresse] og på sigt herfra videre mod
Hadsten. [adresse] vil presse den eksisterende trafikale struktur i byen,
herunder navnligt få betydning for afviklingen af biltrafikken og påvirke
behovet for parkeringspladser. Herudover vil letbanens etablering også med stor
sandsynlighed kræve nedrivning af flere ejendomme i byen.

Debatoplægget tager udgangspunkt i en målsætning om at
muliggøre en væsentlig fortætning i Hinnerup midtby. Debatoplægget stiller
spørgsmål om, hvor højt og hvor tæt der må bygges, hvordan torve og pladser
skal indrettes, hvor letbanen skal forløbe, hvordan den fremtidige parkering af
biler og cykler skal afvikles m.m.

Parallelt med denne sag behandles en sag om igangsætning af
en offentlig høringsproces for letbanens Hinnerup-etape. De to debatoplæg
foreslås fremlagt i offentlig høring i samme periode.

**ØKONOMI**

På byrådsmødet 24. juni 2014 blev der frigivet 100.000 kr.
til udarbejdelse af en midtbyplan for Hinnerup. Udgifter forbundet med sagen
afholdes fra denne bevilling.

Debatoplægget har derudover ikke direkte økonomiske
konsekvenser for Favrskov Kommune, men forventes at munde ud i et planforslag,
der vil åbne mulighed for betydelig byggeaktivitet og andre anlæg.

**INDDRAGELSE**

Debathæftet foreslås fremlagt i offentlig høring i otte
uger. I forbindelse med høringen planlægger Teknik og Kultur at arrangere et
’Byværksted’ 17. april 2016 og et borgermøde 10. maj 2016. På byværkstedet vil
det være muligt at undersøge og eksperimentere med, hvordan [adresse] vil
komme til at se ud i fremtiden.

**INDSTILLING**

Direktøren for Teknik og Kultur indstiller til Byrådet:

1.   At debatoplæg om Hinnerup
midtby 2016 godkendes og fremlægges i offentlig høring i otte uger.

**BESLUTNING**

**Bilag**

|  |  |
| --- | --- |
| Debatoplæg [adresse] 2016 med kort | 710-2016-114676 |